Bybelskool » Bybel
Wees versigtig vir die verkeerde idees oor Kersfees
Ek het 'n navraag gekry oor die gewaande heidense oorsprong van Kersfees.
Ek sal egter versigtig wees vir die artikels wat Kersfees met afgodery verbind. Dit berus op swak navorsing. Ook die idee dat Kersfees uit 'n heidense fees ontwikkel het. Die waarheid is dat dit andersom ontwikkel het. Heidene het Kersfees vir hulleself gekaap.
Daar is byvoorbeeld sommige mense wat probeer om 'n Bybelse argument teen Kersfees, veral teen die idee van 'n Kersboom, te voer vanuit die misplaaste gedagte dat die Bybel ons verbied om bome in ons huise te bring en te versier.
Daar is 'n gedeelte wat dikwels aangehaal word om Kersfees met afgodery te verbind. Jeremia 10:1-16 word gereeld aangehaal. Wees regtig versigtig vir dié misleiding.
Hierdie gedeelte in Jeremia verwys na die afsny van bome, die afkap van die hout om 'n afgod te maak, en dan die afgod met silwer en goud te versier voordat dit aanbid word. (sien ook Jesaja 44:9-18).
Die gedeelte in Jeremia kan egter nie só uit sy konteks geneem word as 'n argument teen Kersbome nie. Die boodskap daarvan was in die eerste plek ses eeue voor Jesus se geboorte aan die Jode gerig. Dit was in die tweede plek nie as 'n profesie vir vandag aangebied nie. En dit gaan in die derde plek in Jeremia 10 oor afgode waarteen tereg gewaarsku moet word.
Kersbome is nie afgode en word nêrens gebruik om aanbid te word nie!
Natuurlik moet ons Kersfees vier as 'n fees van Christus, en fokus op die hoop, vrede, liefde en vreugde wat Hy bring. Lees byvoorbeeld sy geboorte en kinderverhale. Beklemtoon dat Hy die Geskenk is aan ons, en dat ons geskenke aan mekaar gee uit dankbaarheid is vir wat Hy vir ons gedoen het.
Maar, moenie die kerkjaar wat met Advent en Kersfees begin, besoedel met idees wat Christus se onoortreflike waarde vir ons verminder in die gedagtes van gelowiges en die gemeenskap nie. Vier die kerkjaar met oorgawe: Advent en Kersfees, Epifanie en Lydenstyd, Pase en Pinkster. Dit is ons storie!
Hier is 'n paar artikels wat ek waardevol gevind het as jy meer hieroor wil lees.
Hierdie Afrikaanse artikel van die Baptiste kerk in Kemptonpark was waardevol
Ook die artikel van dr Eli wat uit 'n Joodse hoek skryf en wys op die berekening dat 25 Desember nege maande is ná 25 April wat met die ontvangenis en kruisiging van Jesus verbind word.
Hier is ook 'n artikel van Biblical Archaeology oor die ontwikkeling van die verskillende idees daaroor.
Hier is 'n laaste onlangse artikel wat wys hoe ver verkeerd mense dit eintlik het oor die gewaande mite dat Kersfees uit 'n heidense fees ontstaan het.
Die gedeeltes uit die OT bevestig jou in die verhaal van God se belofte van seën vir almal en alles wat Hom aanroep ten spyte van die mens se inherente boosheid ná die sondeval.
Laai hier af: Pdf – in vier kwartale opgedeel:
Ek het 'n navraag gekry oor verassing. Hier is 'n paar gedagtes daaroor.
Verassing was algemeen in die Griekse wêreld, maar nie in Israel en Egipte nie. Ook nie in die Christendom nie tot heel onlangs.
Die normale manier in Bybelse tye was om mense te begrawe in 'n graf, 'n grot of in die grond (Gen 23:19; 35:8; 2 Kron 16:14; Matt 27:60-66). Daar is selfs een verhaal van lyke of bene wat herbegrawe is (2 Sam 21:12-14).
In die Ou Testament is daar wel verhale van mense wat dood gebrand het, óf deur 'n vuur van die Here (Num 16:35), óf as gevolg van 'n plek wat afgebrand is (1 Kon 16:18), óf as deel van 'n offer (2 Kon 21:6). Daar is ook verhale van menslike bene wat gebrand is (1 Kon 13:2; 2 Kon 23:16-20), maar nie een van hierdie verhale is voorbeelde van verassing nie.
Die enigste plek waar van iets soos verassing gepraat word, is in Amos 6:10 waar Amos praat van "'n familielid of iemand wat die bene moet verbrand", wat "hulle uit die huis kom dra." Dit is waarskynlik as gevolg van higiëniese redes. Verassing was dus raar, maar nie noodwendig per definisie verkeerd nie.
Apr 8, 2020 | #
Dankie Evert, dit is my voorreg en plesier.
EJ De Vries
Dankie Ds dat jy jou insig op so 'n wonderlike manier deel sodat ons toegerus die wereld in kan gaan.
Hi Pieter, ja ek en Stefaan ken mekaar goed. Lekker om van jou te hoor. Jeremia is steeds baie toeganklik in terme van sy persoon, nie net sy boodskap nie. Hy spreek my aan in sy worstelende getrouheid. Jy is welkom om ons Tennebrae diens môreoggend van 09:00 af op Youtube te luister, want dit het twee koorstukke in waarin die orrel sterk leiding neem: https://www.youtube.com/channel/UChafgpWpfksQiVO47kaNuPw/. Baie seën vir jou ook.
Hi Chris, ek het nogal dinge in gemeen met jou. Voel ek ken jou op n manier.
1 Een van jou digitale vriende is my broer Stefaan de Jager.
2 Ek het vir jou respek leer kry oor jou afwysing van die gaykultus.
3 Die Woord is jou passie. Sterkte en seën toegewens met die bybelskool
4 Ek deel jou voorliefde vir die profeet Jeremia. Ek is juis in hierdie tyd van isolasie met n studie besig oor die boek Jeremia. Ek glo dat hierdie profeet in besonder vandag aktueel is in die verkondiging van die goddelike gerig oor die wêreld.
5. Julle het n pragtige orrel. Die beste in die suidelike halfrond! Ek self het saam met kweekskool studies ook KOD klasse aan die konservatorium van Stellenbosh geloop.
Sëenwense vi n mooi bediening.
Ek is VDM Emeritus in Reddersburg.
Apr 6, 2020 | #
Dankie Deon, dieselfde boodskap ook vir jou en jou geliefdes hierdie Paastyd.
Beste Chris, ons dank God vir jou onwrikbare geloof, insig, wysheid en lering. Mag jy en jou geliefdes gesond bly, ook in dié tyd en nog lank gespaar bly om Sy werk voort te sit. Geseënde Paastyd, Groete in Christus, Deon
Hi Engela, Paulus haal Psalm 44:23 hier aan as bevestiging van die feit dat gelowiges nog altyd teenstand beleef het. Dit is oor gelowiges se lojaliteit aan God dat hulle gedurig (elke dag – reg oor die wêreld) aangevat en selfs doodgemaak word, soos wat 'n mens met slagskape doen deur hulle keel af te sny. Maar, al is dit ook so, sê Paulus, is ons selfs meer as oorwinnaars deur Christus wat ons lief het en ons getuienis sal bevestig.
Apr 5, 2020 | #
Goeienaand. Kan u asb vir my verduidelik wat Rom 8.36 beteken.
Apr 3, 2020 | #
Ek het jou geregistreer Gawie. Welkom.
Daar is twee datums wat redelik vasstaan waartussen Jesus se geboorte moes plaasgevind het.
Die eerste is die volkstelling waarvan die evangelies skryf. In Lukas 2:1-3 verbind Lukas die geboorte van Jesus aan keiser Augustus (regeer van 27 vC tot 14 nC) en goewerneur Sirenius van Sirië. Sirenius word met die volkstelling geassosieer. Dit het in 8-6 vC plaasgevind. Jesus is dus ná 8 vC gebore.
Die tweede is die dood van Herodes die Grote wat as die koning geteken word gedurende die geboorte van Johannes die Doper sowel as Jesus die Christus in Lukas 1:5. Herodes is dood in 4 vC soos Josephus dit vermeld. Herodes se dood het volgens Josephus tussen 'n maansverduistering en 'n Paasfees gebeur. Daar was 'n maansverduistering op 13 Maart 4 vC ongeveer 29 dae voor die Paasfees. Daar is ook ander moontlikhede, maar dié datum word deur baie geleerdes aanvaar. Jesus is dus voor 4 vC gebore.
Daarom plaas ek die aankondiging van Johannes die Doper se geboorte waarskynlik in ongeveer 7 of 6 vC. Die aankondiging van Jesus se geboorte vind dan gedurende die loop van ongeveer 6 vC plaas, want dit vind ses maande later plaas soos ons in Lukas 1:26 lees.
Dit gee genoeg tyd vir die sterrekykers om op te daag, want hulle besoek Jesus in 'n huis in Bethlehem, nie meer in die grot nie (Matt 2:11), sowel as die kindermoord (Matt 2:16)